Sherry Alhadad

Sharifah **Mariam Binti** Syed **Abdullah Alhadad** (Jawi: شريفة مريم بنت سيد عبد الله الحداد; lahir 17 November 1984) atau lebih dikenali sebagai **Sherry Alhadad** merupakan seorang pelakon, penyanyi dan pengacara televisyen wanita Malaysia.

Beliau juga pernah bergelar pensyarah/tutor di Akademi Seni Warisan Kebangsaan (ASWARA) dalam bidang teater. Bakat lakonan Sherry bermula ketika menuntut di ASWARA dan kemudiannya dibawa ke industri lakonan oleh pengarah Shahrulezad Mohameddin menerusi telefilem *Sutun* pada tahun 2006. Sejak itu beliau bergelar pelakon dan pengacara TV terkenal termasuk pernah mengacarakan program sensasi *[[Melodi (rancangan TV)|Melodi]]*. Beliau begitu popular bersama Zulin Aziz yang sama-sama mengacarakan program bual bicara di TV9 iaitu *Diva*.

Sherry datang daripada keluarga yang menceburi bidang seni. Anak-anak saudaranya (yang lebih berusia darinya, kerana arwah ayah beliau adalah adik-beradik kepada nenek Sharifah Haslinda, Sharifah Shahirah & Sharifah Sakinah) terlebih dahulu menceburi bidang seni iaitu dramatis tersohor 90-an Sharifah Haslinda dan pelawak terkenal Sharifah Shahirah. Setelah itu seorang lagi anak saudaranya (yang lebih muda), Sharifah Sakinah juga bergelar pelakon dan pelawak.

## Kehidupan awal
Sherry Alhadad berdarah keturunan Terengganu di sebelah bapa dan Sarawak di sebelah ibu, menetap di Taman Melati Selangor dari semenjak kecil sehingga kini. Sherry mendapat pendidikan awal di Sekolah Rendah Kebangsaan Gombak Dua, diikuti Sekolah Menengah Kebangsaan Taman Melati dan Akademi Seni Kebangsaan di peringkat Diploma.

Beliau kemudiannya menyambung pelajaran di peringkat Ijazah Seni Persembahan Teater dengan kepujian di Akademi Seni Budaya dan Warisan Kebangsaan (Aswara) dan kini beliau salah seorang tutor di akademi itu.

## Kerjaya
Penglibatan awalnya dalam bidang seni bermula menerusi teater *Atap Genting Atap Rumbia* (2004) arahan Marlia Musa ketika melanjutkan pengajiannya. Teater sudah diakuinya sebagai makanan penting. Sherry pernah beraksi dalam teater yang pecah panggung seperti watak penting sebagai Nyonya dalam *Mak Dara Nyonya* (2011) dan *Nyonya & The Gang* (2012). Bekerja bersama pengarah Rosminah Tahir, beliau bekerja bersama penyanyi terkenal Misha Omar dan Amy Mastura dalam beberapa lagi siri pementasan serupa. Pengarah Shuhaimi Lua Abdullah merupakan orang yang bertanggungjawab untuk beliau menukarkan namanya itu selepas tamat pementasan teater *Mak Dara Nyonya*. Selain itu beliau juga muncul dalam teater *Asmara-ra All Stars* (2014) bersama Sharifah Amani dan Siti Saleha. Projek teaternya yang paling ikonik ialah siri teater *Projek Disko Baldi* bersama ensembel seperti Redza Minhat, Iedil Putra, Sharmaine Othman, Tuan Faisal, Asyraf Zain, Megat Shahrizal dan Farah Rani yang kemenangan manis di Anugerah Seni BOH Cameronian ke-10 sebagai pemenang Anugerah Pilihan Penonton Kakiseni bagi kategori teater. Bersama Disko Baldi mereka pernah menjayakan pementasan *Projek Disko Baldi* (2012), *PBD: Dreams* (2013) dan *PBD: Muzikal, Boleh Tinggi Lagi* (2014). Produksi ini malahan diundang oleh stesen 8TV untuk menerbitkan rancangan serupa sebanyak 13 episod pada tahun 2013. 

Di kaca TV, Sherry berkembang dari pelakon sampingan dalam *Sutun* kepada pelakon komedi yang lebih dikenali. Beliau muncul dalam telefilem *Rampas* (2008), *Seratus Harijadi* (2010), *Nostalgila* (2014), sitkom *[[Oh My English! (siri TV)|Oh My English]]* (2014) dan siri TV *[[Misiku Kuza]]* (2013-2014). Pada tahun 2014, Sherry bersama Zulin mengorak langkah bergelar pengacara TV apabila diundang oleh stesen TV3 untuk mengacarakan majlis Anugerah Drama Festival Kuala Lumpur 2014. Tak lama selepas itu mereka berdua bergabung tenaga bersama Awal Ashaari mengacarakan program *[[Melodi (rancangan TV)|Melodi]]* selama enam bulan. Pada Januari 2015, Sherry dan Zulin diberi kepercayaan mengendalikan rancangan bual bicara sendiri iaitu *Diva-Kelakarama* setiap malam minggu. Beliau menceburi nyanyian sambil berlawak dan memparodikan iaitu rancangan realiti *Juara Parodi* di (Astro Warna) yang mana beliau bergandingan bersama Zulin Aziz dan Zahid iaitu kumpulan Skru.

Pada tahun 2017, Sherry membintangi drama *[[Misteri Wan Peah]]* yang disiarkan di TV3 dalam slot terbaru *Seramedi*. Selain itu, beliau juga mengacarakan *Perang Bibir* bersama Dennis Yin di TV9. Tambahan lagi, Sherry sudah mempunyai rancangan bual bicaranya sendiri yang dinamakan *[[The Sherry Show]]* yang bersiaran di TV3 bermula November 2017. Kerjayanya pada 2018 bermula dengan beliau mengacarakan pentas Anugerah Juara Lagu ke-32 bersama Alif Satar pada 11 Februari. Hal ini bakal menjadi kali kedua Sherry bergandingan bersama Alif selepas berjaya mengacarakan konsert Rockanova bersama pertengahan 2017 yang lalu. Pada tahun 2018 ini juga, Sherry sekali lagi digandingkan dengan Dennis Yin dalam rancangan yang masuk musim ke-2 yang diberi nama baru iaitu *[[Drop The Beat]]* yang sebelum ini dikenali sebagai Perang Bibir dan bersiaran di ntv7.

Sejak 2018 beliau bersama Alif menjadi pengacara rancangan pertandingan nyanyian untuk bakat baru, *[[Big Stage]]*. Beliau kini menggalas peranan sebagai pengacara rancangan *[[All Together Now Malaysia]]* yang bersiaran di Astro Ria bermula 6 Jun 2021.

## Filemografi

### Filem

### Drama

### Telefilem

### Telefilem web

### Televisyen

### Peserta

### Teater

### Siniar

## Videografi

### Video Klip

## Diskografi

### Single

## Anugerah dan pencalonan

## Rujukan

## Pautan luar
* 
* 
*